རྒྱ་བོད་ཞི་འགྲིག་གི་གྲོས་མོལ་ལེགས་པོ་ཡོང་བའི་འགལ་རྐྱེན་གཅིག་ནི་བོད་ནང་ད་ལྟའི་གནས་ཚུལ་ཇི་ལྟར་ཡོད་མིན་བསམ་ཚུལ་མི་མཐུན་པ་དེ་ཡིན་ཅིང་།དེར་བརྟེན་བོད་ནང་གི་དངོས་ཡོད་གནས་ཚུལ་ཐོག་བསམ་ཚུལ་མཐུན་པ་ཡོང་ཐབས་སུ་ངོས་ཀྱི་ངོ་ཚབ་རྣམས་ནས་ཉེ་དུས་འབྲེལ་མོལ་ཐེངས་དྲུག་པའི་སྐབས་ང་ཚོར་བོད་ནང་དངོས་ཐོག་བདེན་འཚོལ་གྱི་ལམ་ནས་ས་གནས་སུ་གནས་ཚུལ་ངོ་མ་ཇི་ལྟར་ཡོད་མིན་ཤེས་རྟོགས་ཡོང་སླད་དུ་ཉམས་ཞིབ་ཚན་ཁག་གཏོང་རྒྱུའི་གོ་སྐབས་གནང་རོགས་ཞེས་ཞུས་ཡོད།འདིའི་ཐོག་ནས་ཕྱོགས་གཉིས་ཀ་སོ་སོའི་བཤད་ཚུལ་ལས་འདས་ཏེ་གོམ་གྲོད་བྱེད་ཐུབ་པ་ཡོང་ངེས།